آمریکا سورییاداکی بازاسینی ۱۲-یه چاتدیریب.
آخار. آذ خبر وئریر کی، بو ادعا ایله تورکییهنین «سؤزجو» قزئتی چیخیش ائدیب. قزئت بازالارلا برابر،آمریکانین حربی دوشرگهلرینین سایینی آرتیردیغینی دا بیلدیریب:
«سورییایا گتیریلهن سلاح، حربی تئکنیکا اولجه بو بازالاردا توپلانیلیر. آمریکانین دستکلدیی ی پ گ و اونلارلا حرکت ائدن پ کاکا-یا هر جور تعلیم کئچیریلیر. تعلیمین تماملانماسیندان سونرا ایستیفاده ائدجکلری سلاح-سورسات اونلارا وئریلیر. تورکییه پرزیدنتی رجب طایییب اردوغان، مدافعه ناظری نورالدین جانیکلی آمریکانین سورییایا گتیردیی ۱۲۰۰ سلاحین بیر حیصهسینی ی پ گ آدی ایله پ کاکا-یا وئردیینی سؤیلهییبلر. ماراقلی مقام اودور کی، تورکییه تورپاقلاریندا پکک-یا قارشی تشکیل ائدیلهن عملیاتلاردا دا ی پ گ-یه وئریلهن سلاحلار اله کئچیریلمیشدی».
یئنی بازالار آچیلیر
ادعایا گؤره، آمریکانین سورییاداکی بازالارینین اساس حیصهسی هاسکی بؤلگهسینده جملنیب:
«بوراداکی بازالارین سایی ۷-دیر. عمومیلیکده بازالار مالیکییه، قامیشلی، کوبانی، تئل-عبیاد، منبیچ، جزیره، تیشرین و تابکادا یئرلشیر. تابکاداکی هاوا لیمانیندا دا آمریکا و فرانسانین آیریجا بازالاری وار. محض آمریکانین قوردوغو بازالاردا ناتو اؤلکهلریندن گلن متخصصلر ی پ گ و پ کاکا-یا حربی تعلیم کئچیرلر.
کورد اوردوسو یارادیلیر
قزئته آچیقلاما وئرن تورکجه دانیشان اؤلکهلرین قزئتچیلر درنیینین رهبری گونگؤر یاووزاسلان آمریکانین سورییادا خصوصی کورد اوردوسو حاضیرلادیغینی بیلدیریب:
«آمریکا سون آیلاردا عراقین اربیل بؤلگهسینه حربی سورسات تداروکونو آرتیریب. بورایا گلن یوک آوتومبیللری، هاسکی باشدا اولماقلا، آمریکا نظارتیندهکی بازالارا گئدیر. آمریکا سورییادا نظارت ائتدیی بؤلگهلرده سورییا کوردوستانی قورماق ایستییر. واشینگتنون و بعضی غرب اؤلکهلرینین یاردیمی ایله بورادا کورد اوردوسو حاضرلانیر».
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab